4 מופעים מוזיקליים יתקיימו במסגרת פסטיבל "לא בשמים 2015" בחצר תל חי. "לילה בגליל" הפקה מיוחדת לפסטיבל לכבוד 100 שנות ההתיישבות הקיבוצית בגליל העליון, "היו לילות" מופע מחווה לכבוד 100 שנים להולדת המשורר יעקב אורלנד, ו'מקום לאהבה' , דוד ד'אור במופע מרגש לרגל ט"ו באב "עלי גבעה " מופע מחווה למלחין והפסנתרן נחום נרדי. בין המשתתפים קרן הדר, נתנאלה, נתן דטנר, שמרית אור, רונה קינן, רבקה זוהר, סיון טלמור ואחרים.
הפלגת שיט דיג בעומק ימת הכנרת, מפליגים על גבי ספינה של חברת "שיט כנרת" מהמזח בנמל קיבוץ עין גב אל שדה הדיג בכנרת. תוך כדי השיט חוברים לספינת דיג, צופים בדייגים בפעולה ומקבלים הסבר על השיטה והכלים לאיתור להקות דגים, תהליך הפריסה ואיסוף הרשת ההיקפית הענקית.
מחיר: 30 שקל לילד (תשלום מגיל 3 ומעלה), 35 שקל למבוגר.
תערוכה חדשה במוזיאון הפתוח לצילום בגן התעשייה תל-חי של האמן דוד עדיקא "אור אחרון". עדיקא נוהג לעסוק במדיום הצילום בו הוא עובד תוך שהוא שואל שאלות ביחס לזהותו האישית כאמן ממוצא מזרחי. בתערוכה זו מודגשים שני היבטים אלו באמצעות דיון בצבע.
פרויקט "מוזתיקה" מתקיים במסגרת פסטיבל קול המוזיקה בגליל העליון. שבוע של פעילות של קונצרטים קהילתיים וקונצרטים לקהל הרחב. בהשתתפות הוויולן אברי לויתן, מייסד מוזתיקה, ושני מוזיקאים צעירים מצטיינים: הכנר אורי ויסנר-לוי והצ'לנית מיכל בק. ההרכב בכיתת תקשורת בכפר בלום, בבית חולים זיו בצפת, בקפה "חברותא" בקרית שמונה ואחרים.
במוזאון הפתוח בגן התעשייה תפן מתקיים מופע לכל המשפחה "אדון שוקו", המבוסס על שיריו של אריק איינשטיין ז"ל, בביצוע להקת "התפוזים". חבורת מוזיקאים שמשלבים בין נופי ארץ ישראל ושיריו של אריק איינשטיין. מומלץ להביא מחצלות ולבוש חם.
סיורים מיוחדים במלאת 100 שנה להתיישבות הקבוצית בגליל העליון וסיורים נוספים, יתקיימו במסגרת פסטיבל "לא בשמים" בגליל העליון,28-30 ביולי 2015 , ביוזמת המועצה האזורית גליל עליון . בין המסלולים: בית שערים ואלכסנדר זייד, ראש פינה, משמר הירדן, סיור ושיעור ערב בצפת, מוזיאון "הרעות" החדש בקרית שמונה וסיפור הסליקים ואגודת השומר בכפר גלעדי.
טיול בסדרת מדע מטייל בשטח בחוף דור עם החברה להגנת הטבע. הסברים על ייצור בקבוקי זכוכית ליין בעולם הקדום וחלזונות שמייצרים מהם את הצבע הכחול.מהחול להפקת הזכוכית ועד הצדפות והחלזונות לפיתוחים מתקדמים בתחום הרפואה והרובוטיקה. טיול אחר הצהרים מסקרן ונינוח בעקבות תרבויות קדומות ופיתוחים חדשניים.
LAKE TLV הוא אתר לפעילות וויקבורד וסקי מים בכבלים. כמו כן, יש במקום פעילויות שונות: מתקני כושר, אזורי מדשאות ומסלולי אופניים. פעילות סקי מים בכבלים מתאימה לכל אחד, החל מילדים קטנים ועד לחובבי ספורט אתגרי. האתר פתוח לגולשים פרטיים, ומתאים גם כמקום בילוי למשפחות וקבוצות חברים.
מסע ראשון לתוך התרבות הים התיכונית הלבנטינית, במסגרת הסדרה "תן למילים לעשות בך" במדיטק חולון: "ים הלבנט1". מאלכסנדריה ותל אביב דרך איסטנבול ומרסיי לברצלונה: מופע מוזיקלי בעקבות המשוררים והאמנים שצמחו בערי הלבנט, המשלב טקסטים ושירים שיולחנו במיוחד ליוצרים שונים: נסים אלוני, בנימין תמוז, רמבו, אדוניס, לה פונטן, אודיסיאס אליטיס, פרננדו פסואה, לורקה, ישראל פנקס, יהודה אלחריזי, שלמה אבן גבירול, סאפפו, נאזים חיכמת וקוואפיס.
לציון יום פטירתו של בנימין זאב הרצל לפני 111 שנים (בשלושה ביולי 1904 לפי הלוח הכללי), יערך סיור מודרך ביער חולדה בעקבות תחנות בחייו, עם מתנדבי שנת השירות של קק"ל. היכרות עם דמותו, חזונו ופעילותו לאורך השנים, ביקור בבית הרצל וצפייה בחזיון האור קולי. משך האירוע כשלוש שעות.
בת שבע מארחת את המופע CLIMAX בחלל המיוחד בסוזן דלל. בכורה מחודשת ליצירה הרדיקלית ופורצת גבולות של יסמין גודר. היצירה היא הזמנה אקטיבית לקהל לזוז, תוך שהוא לוקח חלק באירוע אינטימי, מרגש ומאתגר כאחד.
בלט בוריס אייפמן חוזר לישראל עם שתי יצירות "ענוג הוא הלילה – "Up & Down" יצירה בעקבות ספרו של סקוט פיצג'רלד שהועלתה בבכורה השנה. המופע השני הוא "רודן", החוזר לישראל בעקבות הצלחתו בביקור הקודם, בלט על פי סיפור חייו של הפסל אוגוסט רודןוהמוזה שלו קאמי קלודל. המופעים יעלו במשכן לאמנויות הבמה.
היצירה Up & Down" Matveev"
במהלך הקיץ בכל יום שלישי יתקיימו מופעים לכל המשפחה ב"יריד המזרח" בנמל תל אביב בסימן מחווה לעולם מחזות הזמר הישראליים ולגדולי הזמר העברי. המופע הראשון יתקיים ב-7 ביולי: "עפים על העולם" והוא מבוסס על שירי דיסני האהובים ביניהם: שירים מתוך מלך האריות, מרי פופינס, בת הים הקטנה, פיטר פן ועוד. החל מהשעה 17:30 יתקיימו הפעלות, סדנאות ומתקני שעשועים לילדים.
חג האוהבים היפני "טאנבטה" יצויין ביפו העתיקה. במסגרת הפסטיבל יערכו סדנאות לכל המשפחה של טקס תה, איקבנה – סידור פרחים יפני, קליגרפיה, אוריגאמי ושעת סיפור. משעה 20:00 ימשיכו החגיגות בכיכר קדומים עם ריקוד מסורתי יפני לקבלת הטאנבטה, מופע אמנויות לחימה, מופע אנימה ולהקת סייגן קומפלקס.
מוזאון נחום גוטמן לאמנות מארח את האמנית נאווה פרנקל, אשר יחד עם קבוצת רקדנים וזמרים, יציגו את המיצג "לווייתן בים" אותו יצרה במיוחד עבור התערוכה "לווייתן" של האמן גילי אבישר.
מחיר: כניסה למוזאון ולמיצג: 24 שקל למבוגר, הכניסה לילדים עד גיל 18 ללא תשלום.
האופרה הישראלית מעלה במשכן אמנויות הבמה בבכורה עולמית ישראלית מקורית לציון שנת ה-30 שלה, "עגנון עד לוין". שתי אופרות חדשות שיועלו על במת האופרה בערב אחד בבימויו של עידו ריקלין: "האדונית והרוכל" מאת חיים פרמונט על פי סיפורו של ש"י עגנון, והמחזה "שיץ", שמשמר את ההומור החנוך לויני לצלילי האופרה המצוינת שכתב יוני רכטר והזמרת יעל לויטה שמפליאה בשירתה.
במחסן 2 בנמל יפו מקיימת עמותת הכוראוגרפים פעילות ייחודית להורים וילדים. מפגשים עם כוראוגרפים מובילים משולבת בפעילויות שונות הקשורות ליצירה. מתאים לגילי 3 – 10. בתום המפגש פעילות יצירה ומשחק + קרטיב לכל משתתף.
בבית האמנים תפתח השבוע תערוכת 100 שנות אמנות הדפס בישראל. הסדרות הגדולות של אמנים ישראליים ביניהם ראובן רובין, נחום גוטמן, יעקב שטיינהרט, הרמן שטרוק ואחרים. ב-17 ביולי יום עיון בנושא התערוכה.
סטודנטים ובוגרים של בתי הספר לאמנות ועיצוב בירושלים יציגו עבודות בחלל משותף. האירוע 'ניילון' יתקיים ברחבי מוזאון מגדל דוד ובחללים השונים. יוצגו עבודות אמנות, מוזיקה, תאטרון, וידאו ארט, פרפורמנס, אדריכלות, צילום, עיצוב, אנימציה, מחול, קונטקט ושירה של עשרות אמנים.
סופ"ש במדבר מתחיל בשישי אחר הצהרים בטיול בגבעת חצבה, קבלת שבת, תצפית על האזור, גלגולים בדיונות החול וחזרה לעת שקיעה לבית ספר שדה חצבה. לאחר ארוחת הערב, יציאה אל חווארי הלשון הלבנים שליד מושב עידן לטיול מדברי בלילה. למחרת נוסעים לעין בוקק בערוץ קניון מוצל ועשיר צמחיה, שכשוך במים הרדודים הזורמים בו. בהדרכת בי"ס שדה חצבה של החברה להגנת הטבע. כולל לינה וארוחות בבית ספר שדה. תשלום למינימום זוג מבוגרים.